55.870. Så mange enlige var der ifølge ny data fra Danmarks Statistik i Aalborg Kommune i 2022, hvilket er det højeste antal i mere end ti år. Af de 55.870 enlige var 26.073 mænd, mens de resterende 29.797 var kvinder. Spejler nationale tendenser Også på landsplan er antallet af enlige danskere det højeste i mere end ti år. Helt præcist var der i 2022 ifølge statistikken 1.272.858 enlige danskere, hvilket er over 100.000 flere end ti år forinden. I 2012 var antallet af enlige danskere på landsplan nemlig 1.156.337. Et par mulige forklaringer Hos webportalen Datinghelp.dk følger man hvert år meget opmærksomt med, når Danmarks Statistik offentliggør sine tal omkring udviklingen i antallet af enlige, da netop de enlige udgør webportalens primære målgruppe, og hos webportalen har man et par gode bud på, hvorfor antallet af singler har ramt et rekordhøjt niveau ved seneste opgørelse. - En del af forklaringen skyldes uden tvivl en generel vækst i befolkningen. I løbet af de seneste ti år er befolkningstallet nemlig blevet øget med 330.026 på landsplan. Denne generelle forøgelse fører ikke så overraskende også til en vækst i antallet af enlige, fortæller Casper Ellam Schou, der er medindehaver af Datinghelp.dk. Han forestiller sig dog, at en ændret dating-kultur også kan spille en rolle i forklaringen. - Det kan virke absurd, at antallet af singler stiger til rekordhøjde på et tidspunkt, hvor der aldrig har været flere muligheder for at date online, men faktisk forestiller jeg mig, at den måde, hvorpå online dating har ændret sig med fremkomsten af Tinder og andre datingapps de seneste år, ikke nødvendigvis har gjort det lettere at finde kærligheden, forklarer Casper Ellam Schou og fortsætter: - Sandheden er nemlig den, at på mange datingtjenester er det næste match blot få klik væk, og tjenesternes gamificerede brugerflader gør desværre, at mange brugere swiper løs efter nye matches i stedet for at investere tid og energi i at lære deres nuværende matches at kende på et så dybdegående niveau, der må anses som værende nødvendigt, hvis en relation med et match skal udvikle sig til noget mere seriøst.

Referat:
En ny undersøgelse fra Danmarks Statistik afslører, at antallet af enlige i kommunen er det højeste i mere end ti år.